《庾楼》
唐代·虚中

郡楼名甚远，几换见楼人。庾亮魂应在，清风到白蘋.

晴轩分楚汉，夜酒揖星辰。何必匡山上，独言无世尘。

作者简介：唐僧。宜春人。少脱俗从佛，而读书吟咏不辍。居玉笥山二十载，游潇湘，与齐己、尚颜、顾栖蟾为诗友。后住湘西栗成寺，与马希振情好甚笃。又时时贻诗司空图，图亦推重之。有《碧云集》。